ZMLUVA O NÁJME HROBOVÉHO MIESTA  
č. 2021/00498NC
      
Zmluvné strany:

1.                 Mesto Snina
So sídlom:   Strojárska 2060/95, 069 01  Snina
IČO:             00323560
DIČ:             2020794666
IČ DPH:       SK 2020794666
Bank. spoj.:  Všeobecná úverová banka a.s.
č. uč.:            SK 6302000000000022922532           
V zastúpení: Verejnoprospešné služby Snina, s.r.o. 
                      Budovateľská 2202/10, 069 01  Snina
IČO:              43904157
DIČ:              2022508081
IČ  DPH:       SK 2022508081
Zastúpené:    Mgr.Jozef Ondik, konateľ
( ďalej len "prenajímateľ"  )

2.                  Hulaj Daniel                  
Bydlisko:      06901 Snina
Dátum nar.:    
 e-mail:          @.sk
( ďalej len "nájomca" )

uzatvárajú  podľa § 663 až 684 Občianskeho  zákonníka a zákona č. 131/2010 Z. z. 
o pohrebníctve a o zmene a doplnení  zákona  č. 455/1991 Zb. o  živnostenskom podnikaní  (živnostenský zákon) v znení  neskorších predpisov (ďalej len "zákon o pohrebníctve") túto zmluvu o nájme hrobového miesta.                  

Článok I.
Predmet a účel nájmu

1.1. Prenajímateľ   prenecháva  a  nájomca  prijíma do nájmu, za  podmienok  uvedených  v  tejto  zmluve, hrobové miesto - sekcia  č. 2,  hrob č. 211, typ hrobu - jednohrobka prehĺb., o ploche 2,0 metre štvorcové, na  cintoríne, ul. Budovateľská, Cintorín Snina - nový, kde bol pochovaný/á  zosnulý/á  Anna Hulajová , ktoré je  určené  na  vybudovanie hrobu,  hrobky  alebo  uloženie  urny za účelom uloženia ľudských pozostatkov alebo ostatkov.
1.2. Podnájom hrobového miesta je zakázaný.

Článok II.
Služby spojené s nájmom hrobového miesta

2.1.Výška nájmu zahŕňa najmä tieto služby, ktoré bude počas trvania nájomného vzťahu poskytovať prenajímateľ nájomcovi:
     -     odvoz odpadu z pohrebiska
     -     dodávka úžitkovej vody 
     -     údržba pozemkov a stavieb
     -     výsadba a údržba zelene na pohrebisku mimo prenajatých hrobových miest
     -     úhrady investičných a neinvestičných nákladov spojených s prevádzkou pohrebiska
-	zverejňovanie informácií o pohrebisku na mieste obvyklom
     -     kosenie a úpravu prenajatých hrobových miest, v rámci svojich možností.

Článok III.
Doba nájmu

3.1. Nájom  vznikne dňom  podpísania  tejto zmluvy oboma  zmluvnými  stranami a účinná dňom nasledujúcim po dni jej zverejnenia na webstránke VPS s.r.o., Snina a objednáva sa na dobu  neurčitú.
3.2. Právo užívať hrobového miesta vzniká uzavretím nájomnej zmluvy. Zmluva je uzavretá podpismi zmluvných strán a zaplatením prvého nájomného v zmysle čl.3 bod 5 zmluvy.
3.3. Pri nových pochovaniach nesmie byť prenajímateľom zmluva vypovedaná skôr, ako po uplynutí tlecej doby na pohrebisku.
3.4. Pri úmrtí nájomcu prednostné právo na uzavretie zmluvy majú dedičia, ak je dedičov viac, ten z dedičov, ktorý sa prihlásil ako prvý.
3.5. Nájomca je povinný na základe tejto zmluvy č. 2021/00498NC, uhradiť nájomné vo výške 100,00 eur, za služby spojené s prenájmom hrobového miesta - sekcia č. 2, hrob č. 211, typ hrobu - jednohrobka prehĺb., 20 rokov a 0 dní. Zmluva je platná od 22.01.2021 do 21.01.2041.
                                                                               
                                                                              Článok IV.
                                                                              Nájomné      
                                                                             
4.1. Výška  nájomného  a  cena za služby spojené s nájmom hrobového miesta sa  riadia VZN prenajímateľa platným  ku  dňu uzatvorenia zmluvy. Nájomné za nájom hrobového miesta sú splatné v deň podpisu nájomnej zmluvy oboma zmluvnými stranami.
4.2. Výška  nájomného a cena za služby  spojené s nájmom hrobového miesta za predplatené obdobie sa  môže  meniť, ak  prenajímateľ  pristúpi  k zmenám  sadzieb  v VZN . V takom prípade je nájomca povinný doplatiť rozdiel  medzi  výškou  nájomného  a  ceny  za  služby  spojené s nájmom  zaplatenou podľa pôvodného cenníka prenajímateľa a výškou nájomného a ceny za služby spojené s nájmom  podľa  nového cenníka prenajímateľa, za obdobie odo dňa platnosti  nového cenníka prenajímateľa do konca predplateného obdobia.
4.3. V  prípade, ak  uplynie doba, na  ktorú  bolo nájomné hrobového miesta zaplatené, tak  pre ďalšie  obdobie sa nájomné hrobového miesta určí podľa VZN prenajímateľa, ktorý bude platný ku dňu prijatia platby na ďalšie predplácané obdobie.
4.4. Pri  ukladaní  ľudských  pozostatkov do zeme v rakve je nájomné  za nájom hrobového miesta splatné vopred na celú tleciu dobu na pohrebisku, t.j. 20 rokov.
4.5. Nájomca  je  povinný  pred uplynutím  predplateného obdobia  nájomné za  nájom hrobového miesta opätovne zaplatiť na ďalšie obdobie. 

Článok V.
Povinnosti prenajímateľa

5.1. Prenajímateľ  je  povinný  prevádzkovať  pohrebisko s prenajatým  hrobovým  miestom  v súlade s platnými právnymi  predpismi o pohrebníctve a prevádzkovým  poriadkom  pohrebiska  a  počas  trvania  tejto  nájomnej zmluvy  je  povinný  zabezpečiť   prístup k  prenajatému  hrobovému  miestu a zdržať sa akýchkoľvek zásahov  do prenajatého     hrobového  miesta  okrem   prípadov,  keď  je  potrebné   bezodkladne   zaistiť  bezpečné prevádzkovanie pohrebiska. Ďalej je prenajímateľ povinný:
-  udržiavať v schodnom stave komunikácie v areáli pohrebiska, verejné osvetlenie, oplotenie, zabezpečovať potrebný počet kontajnerov na cintorínsky odpad a pravidelný odvoz odpadu, zabezpečiť prístupný zdroj úžitkovej vody, udržiavať verejnú zeleň na pohrebisku a kosenie trávnatých plôch, vykonávať opravy a údržby zariadení pohrebiska, zabezpečovať starostlivosť o hroby chránené ako národná kultúrna pamiatka, pamätihodnosť obce alebo vojnové hroby, pokiaľ sa nachádzajú na pohrebisku, vykonávať celkový dozor nad dodržiavaním poriadku a pravidiel určených týmto prevádzkovým poriadkom.
-  viesť evidenciu hrobového miesta.
-  písomne informovať nájomcu o skutočnosti, že uplynie lehota, na ktorú bolo nájomné hrobového miesta zaplatené a to najmenej tri mesiace pred dňom, keď má táto lehota uplynúť. Ak nie je trvalý pobyt, alebo sídlo nájomcu známe, zverejniť  oznámenie na pohrebisku (na mieste na to určenom ).
-  právo na nájom hrobového miesta môže previesť prenajímateľ len so súhlasom dovtedajšieho nájomcu.
-  prenajímateľ vyhlasuje, že osobné údaje nájomcu budú použité len pre jeho potreby evidencie 
 hrobových miest.
Článok VI.
                                                         Povinnosti nájomcu

6.1.  Nájomca  je  povinný  užívať  prenajaté  hrobové  miesto  v  súlade s  platnými  právnymi  predpismi o pohrebníctve  a prevádzkovým poriadkom pohrebiska. Najmä je povinný:
-  na vlastné náklady zabezpečovať údržbu prenajatého hrobového miesta tak, aby zodpovedalo dôstojnosti pohrebiska a piete uloženia ľudských pozostatkov. Ak prenajímateľ zistí nedostatky v starostlivosti o hrobové miesto alebo zlom osadení  náhrobného kameňa, písomne vyzve na ich odstránenie v primeranej lehote nájomcu. Ak nájomca  nedostatky neodstráni, urobí tak na jeho náklady, 
-  vo vegetačnom období na  zatrávnených hroboch nesmú  byť na trávniku žiadne sviečky, kahance, kvety a iné ozdoby. Svietnik a váza môžu byť súčasťou  náhrobného kameňa,                                                          
-  oznamovať prevádzkovateľovi pohrebiska všetky zmeny údajov potrebné na vedenie evidencie hrobových miest, v prípade fyzickej osoby najmä zmenu mena a adresy trvalého pobytu, v prípade právnickej osoby najmä zmenu obchodného mena a sídla,
-  v predpísanej výške platiť nájomné za prenajaté hrobové miesto.
6.2.  Nájomca nie je oprávnený prevádzať hrobové miesta, či vzájomne ich zamieňať bez písomného súhlasu prenajímateľa.
6.3.  Pri užívaní hrobového miesta nesmie nájomca manipulovať s ľudskými ostatkami. So spopolnenými ľudskými ostatkami môže nájomca manipulovať a ukladať ich na pohrebisku len s vedomím prenajímateľa.
6.4.   Nájomca je povinný pred uplynutím predplateného obdobia nájomné a cenu za služby spojené s nájmom hrobového miesta opätovne zaplatiť na ďalšie obdobie. 
6.5.  Nájomca je oprávnený vykonávať stavebné práce súvisiace s vyhotovením alebo stavebnou údržbou stavby - pomník, hrobka a pod. len so súhlasom prevádzkovateľa pohrebiska.
6.6.  Nájomca zodpovedá za vyčistenie okolia hrobového miesta po ním objednaných stavebných činnostiach, ako aj za odvoz stavebného odpadu a prebytočného stavebného materiálu. Zodpovedá tiež za to, že príprava betónových zmesí a pod. bude vykonávaná výlučne len na mieste určenom prenajímateľom ako aj za škodu vzniknutú nedodržaním tejto povinnosti, či inej úpravy prenajímateľa. Upravovať okolie hrobu betónovaním, vykladaním a iným spevňovaním nie je dovolené.
6.7.  Nájomca udeľuje súhlas podľa zákona č. 122/2013 Z. z. o ochrane osobných údajov a o zmene   
a doplnení niektorých zákonov, v znení neskorších predpisov, na spracúvanie svojich osobných
údajov  prenajímateľom v rozsahu ako je uvedené v tejto zmluve pre účely evidencie pohrebiska 
podľa zákona o pohrebníctve. Nájomca udeľuje súhlas na dobu trvania tejto zmluvy, prípadne na
dobu oprávnených nárokov prenajímateľa z tejto zmluvy voči nájomcovi.         
                                                                                            
                                                                           Článok VII. 
                                                                  Výpoveď nájomnej zmluvy

7.1. Prenajímateľ nájomnú zmluvu vypovie, ak:
     a) závažné okolnosti na pohrebisku znemožňujú trvanie nájmu hrobového miesta na ďalšiu dobu,
     b) sa pohrebisko ruší,
     c) nájomca ani po upozornení nezaplatil nájomné a cenu za služby spojené s nájmom hrobového miesta.
7.2. Výpovedné lehoty a  povinnosti prenajímateľa a nájomcu súvisiace s výpoveďou sa riadia ustanovením § 22 zákona o pohrebníctve v platnom znení.
7.3. Prenajímateľ je povinný písomne upozorniť nájomcu na vypovedanie  nájomnej zmluvy a  výpoveď doručiť najmenej tri mesiace predo dňom:
     a) keď sa má hrobové miesto zrušiť,
     b) keď uplynie lehota, na ktorú je nájomné zaplatené.
7.4. Prenajímateľ  môže  nájomcu  upozorniť  na  vypovedanie  nájomnej  zmluvy aj  formou  nálepky  umiestnenej na príslušenstve prenajatého hrobového miesta.
7.5. V  prípade,  že  prenajímateľ  vypovie  zmluvu   podľa  čl. VII, ods. 1, písm. c)  tejto  zmluvy a  nájomca  je známy, výpovedná  lehota  uplynie  jeden  rok odo dňa, odkedy nebolo nájomné zaplatené. Prenajímateľ vyzve nájomcu, aby v tejto lehote odstránil príslušenstvo  hrobu, ak tak nájomca neurobí, predá  prenajímateľ príslušenstvo na verejnej dražbe.
7.6. V  prípade, že  prenajímateľ  vypovie  zmluvu  podľa  čl. VII, ods. 1, písm. c)  tejto zmluvy a  nájomca  nie je známy,   uverejní  výpoveď  na  mieste  obvyklom na pohrebisku. Výpovedná lehota uplynie tri roky odo dňa, odkedy nebolo nájomné zaplatené. Prenajímateľ nechá po túto dobu príslušenstvo hrobu na mieste s označením, že ide o 3 ročné uloženie, počas ktorého sa môže nájomca prihlásiť. Po uplynutí tejto doby predá príslušenstvo hrobu na verejnej dražbe.  

                                                                           Článok VIII.
                                                                  Záverečné ustanovenia

8.1. K  zmene  dohodnutých  podmienok  nájmu  môže  dôjsť len  na  základe  vzájomnej  dohody  zmluvných strán  formou  písomného  dodatku,  alebo  ak  to vyplýva zo zmien a doplnkov platných všeobecne záväzných právnych predpisov.
8.2. Vo veciach  výslovne  neupravených  touto zmluvou  sa  práva  a  povinnosti  účastníkov riadia  príslušnými ustanoveniami Občianskeho zákonníka a platnými právnymi predpismi o pohrebníctve.
8.3. Zmluva sa vyhotovuje v troch  vyhotoveniach s platnosťou originálu, z ktorých po jej podpísaní zmluvnými stranami prenajímateľ obdrží jedno, nájomca  druhé a VPS s.r.o. tretie vyhotovenie.
8.4. Zmluvné strany  vyhlasujú, že  túto zmluvu  uzavreli slobodne a vážne, nie v tiesni za nápadne nevýhodných podmienok, prečítali  si ju,  porozumeli  jej  a  nemajú proti jej forme a obsahu žiadne námietky, čo potvrdzujú vlastnoručnými podpismi.
8.5. Táto zmluva nadobúda platnosť a účinnosť dňom podpisu zmluvných strán.

V Snine, dňa: 02.03.2021

Verejnoprospešné služby Snina, s.r.o.                                           Hulaj Daniel    

........................................                                                           .....................................                                                                                                                       
prenajímateľ                                                                                 nájomca  28.4.2021